
הכנסת העשרים
מושב שני
<פרוטוקול מס' 151>
מישיבת ועדת הכספים
יום ראשון, כ"ו בחשון התשע"ו (08 בנובמבר 2015), שעה 12:45
<סדר היום:>
<חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ו-2015>
נכחו:

<חברי הוועדה:> 
משה גפני – היו"ר

נאוה בוקר
איתן ברושי 

באסל גטאס

זהבה גלאון

יצחק וקנין 

מכלוף מיקי זוהר 

עבד אל חכים חאג' יחיא

אורן אסף חזן 

אחמד טיבי

אלי כהן

מיקי לוי

אורלי לוי אבקסיס

אראל מרגלית 

רחל עזריה 

נורית קורן 

מיקי רוזנטל

חברי הכנסת:

יואב בן צור

צחי הנגבי

שלי יחימוביץ'

אוסאמה סעדי

<מוזמנים:> 
	ערן יעקב
	–
	משנה למנהל רשות המסים, משרד האוצר

	ליאת גרבר
	–
	עו"ד, ממונה חקיקה, רשות המסים, משרד האוצר

	ישי פרלמן
	–
	עו"ד, עוזר ראשי, המחלקה המשפטית, רשות המסים, משרד האוצר

	רוני מר
	–
	עו"ד, הלשכה המשפטית, רשות המסים, משרד האוצר

	יעל מבורך
	–
	סגנית הממונה על התקציבים, משרד האוצר

	אודי אדירי
	–
	סגן הממונה על התקציבים, משרד האוצר

	אסי מסינג
	–
	עו"ד, המשנה ליועץ המשפטי, משרד האוצר

	ליאור צור
	–
	עו"ד, הלשכה המשפטית, משרד האוצר

	טלי ארפי
	–
	עו"ד, הלשכה המשפטית, משרד האוצר

	דורון סמיש
	–
	רכז ממשל ומינהל, אגף התקציבים, משרד האוצר

	רן רידניק
	–
	רכז בריאות, אגף התקציבים, משרד האוצר

	יעל אגמון
	–
	רפרנטית ביטוח לאומי, אגף התקציבים, משרד האוצר

	איתי טמקין
	–
	אגף התקציבים, משרד האוצר

	ירון גינדי
	–
	יועץ מס, נשיא לשכת יועצי המס

	חופית ולר
	–
	לשכת יועצי המס

	ג'ק בלנגה
	–
	רו"ח ועו"ד, סגן נשיא לשכת רואי חשבון

	עדי גרינבאום
	–
	עו"ד, היועצת המשפטית, לשכת רואי חשבון

	צביקה זאבי
	–
	רו"ח, לשכת רואי חשבון

	יוסי אלישע
	–
	עו"ד ורו"ח, לשכת עורכי הדין

	אורין לביא
	–
	עו"ד, לשכת עורכי הדין

	מיטל שחר
	–
	עו"ד, לשכת עורכי הדין

	אריאל קצובר
	–
	עו"ד, לשכת רואי חשבון

	טל עצמון
	–
	עו"ד, לשכת עורכי הדין

	נילי אבן חן
	–
	התנועה לאיכות השלטון

	איתן צחור
	–
	עו"ד, לה"ב, לשכת ארגוני העצמאים והעסקים בישראל

	דני בושקוביץ
	–
	יתום, נפגע פעולת איבה

	אשר עובדיה
	–
	יתום, נפגע פעולת איבה

	יוסי הלפמן
	–
	יתום, נפגע פעולת איבה

	אסף מרדכי
	–
	יתום, נפגע פעולת איבה

	מירי פירסטנברג
	–
	יתומה, נפגעת פעולת איבה

	שאול בשור
	–
	המשמר החברתי

	טל אלוביץ'
	–
	לוביסט (פוליסי), מייצג את איגוד חברות הביטוח, קופת חולים מכבי, נשיאות הארגונים העסקיים, לשכת רואי חשבון

	עידית סידיס שבתאי
	–
	לוביסטית (פוליסי), מייצגת את איגוד חברות הביטוח, קופת חולים מכבי, נשיאות הארגונים העסקיים, לשכת רואי חשבון

	חניתה חפץ
	–
	לוביסטית (פוליסי), מייצגת את איגוד חברות הביטוח, קופת חולים מכבי, נשיאות הארגונים העסקיים, לשכת רואי חשבון

	יעל גויסקי
	–
	עו"ד, לוביסטית, מייצגת את לה"ב ולשכת עורכי הדין

	יובל יפת
	–
	לוביסט, מייצג את אדם טבע ודין


<ייעוץ משפטי: >
שגית אפיק

שלומית ארליך

שמרית גיטלין שקד

אייל לב ארי

נעה בן שבת

<מנהל הוועדה:>
טמיר כהן
<רישום פרלמנטרי:>
אהובה שרון, חבר המתרגמים
<חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ו-2015>
<היו"ר משה גפני:>
אני מחדש את הישיבה.

<באסל גטאס (הרשימה המשותפת):>
אדוני היושב, יש לי בקשה או הערה לסדר. אני יודע שאחת הסמכויות הגדולות שיש ליושב ראש ועדה היא שבאופן כללי הוא נהנה להשתמש בפטיש. אני מבקש בשם כולנו שתמעט בכך. היום הגזמת בשימוש בפטיש. אני מבקש שתמעט להשתמש בפטיש.

<היו"ר משה גפני:>
אני מקבל את ההערה.

<באסל גטאס (הרשימה המשותפת):>
אם כבר השתמשת, שתהיה מכה נורמלית. 

<שלי יחימוביץ (המחנה הציוני):>
אני רוצה להגיד שכמי שישבה עם גפני הרבה שנים בוועדת כספים, הוא ממעט להשתמש בפטיש.

<באסל גטאס (הרשימה המשותפת):>
היום הגזים.

<שלי יחימוביץ (המחנה הציוני):>
אם הוא השתמש בו, כנראה זה היה מגיע לחברי הוועדה.

<באסל גטאס (הרשימה המשותפת):>
במה אנחנו דנים?

<אראל מרגלית (המחנה הציוני):>
ביתומים.

<היו"ר משה גפני:>
אתה הסרת נושא חדש. זה נכנס לחוק.

<מיקי רוזנטל (המחנה הציוני):>
כן. אני סומך על הבטחתך.

<היו"ר משה גפני:>
זה מה שאמרו לי. אל תסמוך עלי כי אני משענת קנה רצוץ. פתאום יבוא מישהו ויגיד שהוא סיכם עם הממונה על התקציבים ועם מנכ"ל האוצר.

<מיקי רוזנטל (המחנה הציוני):>
אני סומך עליך ואם סיכמת, אני מעריך את זה.

<היו"ר משה גפני:>
בנוסח המקורי היה גם נוסח שלי. אני מעוניין בזה ואני חושב שזה נכון לעשות את זה.

<מיקי רוזנטל (המחנה הציוני):>
זה נכון לעשות את זה.

<היו"ר משה גפני:>
יש התחייבות שמכניסים את זה.

<מיקי רוזנטל (המחנה הציוני):>
אז אנחנו מבטלים את הנושא החדש.

<היו"ר משה גפני:>
אני חושב ששגית כבר ניסחה את זה. אם תהיה בעיה, אנחנו כולנו כאן.

<קריאה:>
על מה מדברים?

<היו"ר משה גפני:>
על ששינסקי.

<אראל מרגלית (המחנה הציוני):>
הייתי רוצה לחשוב שזה באמת סגור, אבל כמו שאתה אמרת, במסדרון אחר יכול להיות אחרת.

<היו"ר משה גפני:>
דבר אחד ברור, שזה ברור גם למיקי וגם לי מה דיברנו ומה סיכמנו. זה ברור.

<מיקי רוזנטל (המחנה הציוני):>
אנחנו לא צריכים הסכם.

<היו"ר משה גפני:>
בדיוק. 

<מיקי רוזנטל (המחנה הציוני):>
אדוני, למען הסר ספק, צריך לבטל את הדיון בוועדת הכנסת על הנושא החדש. תודיע שאני משכתי את זה.

<היו"ר משה גפני:>
אני מודיע שחבר הכנסת מיקי רוזנטל משך את בקשתו לנושא חדש, לגבי הפנסיה. צריך להודיע על כך לוועדת הכנסת.

<מיקי לוי (יש עתיד):>
לגבי הפנסיה, אני לא הסכמתי. 

<באסל גטאס (הרשימה המשותפת):>
מיקי רוזנטל הגיש בקשה לנושא חדש.

<היו"ר משה גפני:>
לגבי ששינסקי הוא ביקש להכניס סעיף חשוב שגם אני רוצה אותו. הוא אמר שאם מכניסים אותו, הוא מסיר את הבקשה לנושא חדש.

<מיקי לוי (יש עתיד):>
סליחה, הנושא החדש היה שלי.

<היו"ר משה גפני:>
אז לא יהיה הסעיף הזה.

<מיקי לוי (יש עתיד):>
לא אכפת לי. המדינה באה ורוצה. מארבעה אחוזים, סיכמנו לשלושה אחוזים ואחר כך באה המדינה ועושה מחטף.

<היו"ר משה גפני:>
אני לא פותח דיון על זה.

<מיקי לוי (יש עתיד):>
גם לא שיתפתם אותי ואני לא רוצה להיות אתכם וגם אני הגשתי את העניין ואתם דופקים את כל הפנסיות של אזרחי מדינת ישראל. אני לפחות לא אתן לזה יד. ב-2:30 הצבעה בוועדת הכנסת.

<היו"ר משה גפני:>
בסדר. לא מבוטל. יש בקשה לנושא חדש. אין התחייבות על כלום. מפא"י, איפה את? אין סיכום. 

<זהבה גלאון (מרצ):>
מיקי לוי, אנחנו רוצים התייעצות סיעתית אתך.

<אראל מרגלית (המחנה הציוני):>
נעשה התייעצות של האופוזיציה.

<היו"ר משה גפני:>
בסדר. עד 2:30 תעשו ואז נמשיך.

<מיקי לוי (יש עתיד):>
בסדר, אבל שלפחות הם יתביישו בתקשורת ששר אוצר חברתי מקצץ בפנסיות של אזרחי מדינת ישראל.

<היו"ר משה גפני:>
חבר הכנסת מיקי לוי, נראה לי שאתה איש רציני. נראה לי. אתם תאבדו סעיף אחרי סעיף אחרי סעיף אחרי סעיף וגם אני אאבד את זה כי אני שמח על כל סעיף שאתם מעבירים ואת זה אני רוצה להעביר. 

בעקבות הבקשות שהגיעו אלינו לגבי היתומים שהופלו לרעה וקופחו במספר חקיקות שהתקיימו בעניין הזה. לקחו את זה מגילים מסוימים אבל אני לא רוצה להיכנס לפרטים ותכף נראה את הנוסח ששגית הכינה. אנחנו ביום חמישי בלילה הגענו להסכמה.

<אראל מרגלית (המחנה הציוני):>
אופוזיציה וקואליציה.

<היו"ר משה גפני:>
לא. בהתחלה רק קואליציה. הגענו להסכמה שיהיו להם 12 מיליון שקלים. זה לא היה מספיק ואז התקיימו דיונים נוספים ובעקבות הדיונים הנוספים, שגם האופוזיציה השתתפה בהם, היה סיכום גם עם האופוזיציה. האופוזיציה מתנהגת באופן כזה - - -

<אראל מרגלית (המחנה הציוני):>
רגע.

<היו"ר משה גפני:>
רציתי להגיד כמו הקואליציה.

<אראל מרגלית (המחנה הציוני):>
לא. בלי קללות.

<היו"ר משה גפני:>
על כל פנים, הסיכום בסופו של הלילה הארוך של יום חמישי היה שאנחנו נתקן את החוק. הרי את זה ביקשנו לעשות והסכום יהיה 16 מיליון שקלים.

<אראל מרגלית (המחנה הציוני):>
נכון.

<היו"ר משה גפני:>
קודם כל נתקן את החוק כדי להוריד את החרפה הזאת. אני אמרתי את זה ביום חמישי ואני אומר את זה גם היום. יש מספר חוקים בספר החוקים של מדינת ישראל ואני נתקלתי באחד מהם אותו אני זוכר עכשיו. אישה שהייתה עקרת בית, בת 86. שאלתי האם החוק מאפשר ואמרו נכון, היה חוק משנה מסוימת והשנים לפני כן לא נחשבות כי אין כסף. הגשתי תיקון לחוק והחוק עבר בקריאה שנייה ושלישית והעוול תוקן. יש עוד כמה מקרים ואני כבר לא זוכר את כולם. זה אחד המקרים שהוא חרפה לספר החוקים ש מדינת ישראל ועל כן אנחנו מבקשים לתקן אותו.

אני מבקש מהיועצת המשפטית להקריא את הנוסח.

<זהבה גלאון (מרצ):>
דני מבקש לומר משפט.

<היו"ר משה גפני:>
תעשה לי טובה, ממש משפט. 

<דני בושקוביץ:>
קודם כל, אנחנו רוצים להגיד תודה ליושב ראש הוועדה.

<היו"ר משה גפני:>
לחברי הוועדה.

<דני בושקוביץ:>
לחברי הוועדה.

<היו"ר משה גפני:>
קואליציה ואופוזיציה.

<דני בושקוביץ:>
אני רוצה לעדכן אתכם שהייתי כרגע בפגישה אצל שר האוצר והובטח לנו ששר האוצר יקים ועדה שתטפל בעניין תוך שלושים ימים. אנחנו מודים לוועדה שנותנת 16 מיליון שקלים. יש עניין של החלוקה לשמונים שהיא לא צודקת. יש אנשים שהולכים לקבל גמלאות יתר אבל לא חשוב, את זה אנחנו נפתור במסגרת שלושים הימים.

<אראל מרגלית (המחנה הציוני):>
כאן הדבר הרלוונטי הוא מ-12 ל-16 מיליון שקלים. זה הוועדה.

<דני בושקוביץ:>
אנחנו מודים לכם.

<שגית אפיק:>
מאפס ל-16 מיליון שקלים.

<היו"ר משה גפני:>
דני, אני מודה לך על הדברים. אני רק רוצה להגיד לך שאני חושב שאני הכי ותיק כאן. האופוזיציה, משפט. אחר כך גם הקואליציה.

<אראל מרגלית (המחנה הציוני):>
קודם כל, זה היה חשוב לכל חברי האופוזיציה. בתוך כל המשאים והמתנים, זה היה הדבר שהיה מאוד מאוד חשוב לאופוזיציה, לזהבה גלאון ואחרים, וכולנו דרשנו את זה בצורה קטיגורית.

<היו"ר משה גפני:>
כל המפלגות.

<אראל מרגלית (המחנה הציוני):>
כל המפלגות. גם אורלי לוי. כולם.

<היו"ר משה גפני:>
מיקי, משפט. קידוש אני עושה בשבת על האופוזיציה והקואליציה.

<קריאה:>
מי שברך?

<היו"ר משה גפני:>
מי שברך. תאמין לי. כל העוסקים בצורכי ציבור באמונה, הקדוש ברוך הוא ישלם שכרם כי כאן אין שכר על כלום.

<מיקי רוזנטל (המחנה הציוני):>
גם אני רוצה להגיד תודה רבה.

<היו"ר משה גפני:>
רגע.

<מיקי רוזנטל (המחנה הציוני):>
אני רוצה להגיד תודה לחבר הכנסת גפני שהוביל את העניין. זה חשוב מאוד. כולנו נרתמנו.

<היו"ר משה גפני:>
מיקי זוהר ברשות דיבור.

<מכלוף מיקי זוהר (הליכוד):>
חברותיי למפלגה נאוה בוקר ונורית קורן גם עסקו בנושא הזה והן דיברו אתי בנושא הזה.

<זהבה גלאון (מרצ):>
גפני, ממילא מקימים ועדה.

<בצלאל סמוטריץ (הבית היהודי):>
סליחה שאני מקלקל את החגיגה. אם אנחנו קובעים עכשיו בחוק את הסכום שמקבל כל יתום, מאתיים אלף שקלים, כפול שמונים, 16 מיליון שקלים ואפילו אני יודע את החשבון, לכאורה אין להם מה לשבת עכשיו בוועדה עם שר האוצר ולקבוע. 

<שגית אפיק:>
אני רוצה להגיד כמה מלים ואולי זה גם יעזור להבהיר את הדברים. כשאנחנו התחלנו לטפל ביתומים, זה היה בעקבות פנייה שהגיעה ליושב ראש.

<היו"ר משה גפני:>
פניות.

<שגית אפיק:>
אז דובר ב-15 יתומים לגביהם נגרם העוול הגדול ביותר כיוון שהם התייתמו מהוריהם לפני שנים רבות בשל פיגועים שהתרחשו בשנות ה-50, ה-70 וה-80 והם הודרו משום מה מכל החקיקה שנעשתה לאורך השנים. אמנם החקיקה תוקנה מעת לעת אבל עדיין נותרה אפליה מאוד גדולה לגביהם. ביום חמישי בדיון בוועדה התברר לנו מנתוני הביטוח הלאומי, בבוקר הוועדה, שכמו ה-15 האלה יש עוד 24 ולמעשה מדובר בקבוצה של 39 אנשים. 

לאחר מכן, בשעות הערב, אמר האוצר שיש שקבוצה נוספת שהיא לא הקבוצה הזאת אלא היא קבוצה שהפגיעה בה היא קטנה יותר לגבי שנים אחרות, בין השנים 2000 ל-2008. ביקש משרד האוצר להשוות את כל הקבוצה ולראות אותה כמקשה אחת. 
כתוצאה מההתעקשות הזאת של הראייה בכל הקבוצה כקבוצה אחת, של כל שמונים האנשים בלי להבחין ביניהם, נוצר בעצם אותו מצב שעליו מדברת אותה קבוצה של 39 אנשים שלכאורה יש להם איזשהו חסר. לכן, השאלה אם יחליט שר האוצר לשנות או לחזור בהחלטה ולעשות את זה דיפרנציאלי, או להוסיף כסף ולתת להם מענק גבוה יותר באותה ועדה שככל הנראה תהיה או לא תהיה.

<קריאה:>
תהיה.

<היו"ר משה גפני:>
אפשר לתקן את זה.

<בצלאל סמוטריץ (הבית היהודי):>
אני רק שואל למה לא לכתוב. האוצר הסכים ל-16 מיליון שקלים. הנוסחה תהיה תקרה של 16 מיליון שקלים - - -

<שגית אפיק:>
לא, אי אפשר כיוון שיש עוד עתידים שעלולים חס וחלילה להיות גם הם. 

<היו"ר משה גפני:>
בצלאל, אני לא יודע לעשות את זה. אין לי מושג. אתה יודע מה? אני יכול לא להעביר את זה ולהקים ועדת משנה בראשותך שתטפל בזה.

<זהבה גלאון (מרצ):>
לא, לא.

<קריאה:>
בצלאל, אלה החיים של אנשים.

<זהבה גלאון (מרצ):>
בצלאל, תרכז בי רגע. אני חושבת שאתה צודק בהצגת הבעיה. אנחנו נמצאים בנקודת זמן שיש כאן סיכוי. חברים, צריך להחליט אם רוצים לריב עם השומר או לאכול את הענבים. אני מציעה כרגע לאכול את הענבים במובן הזה שיש כאן סיכוי להקצאה של 16 מיליון שקלים שאנחנו לא שלמים אתה באופן של החלוקה בה, אבל מכיוון ששר האוצר אמר שהוא יקים ועדה, אפשר יהיה להביא תיקון לחוק. קודם כל, בואו עכשיו נתקן את החוק, נקצה את ה-16 מיליון שקלים, יש כאן משפחות שלא קיבלו כלום כך שמשהו הן יקבלו, כמאתיים אלף שקלים למשפחה שזה פחות או יותר הסכום.

<שגית אפיק:>
אנחנו גם לא נקבע בחוק את הסכום הכולל אלא נקבע מאתיים אלף שקלים ליתום, שזה יהיה מאוד ברור.

<זהבה גלאון (מרצ):>
נכון. זאת הגדרה מאוד נכונה. בוועדה שהשר יקים אפשר יהיה לבוא בדברים. עכשיו מה שאתם מציעים זה מתכון לזה שההצעה הזאת נתקעת. אנחנו הרי מבינים את זה וחבל. קודם כל, בואו ניקח את ה-16 מיליון שקלים ואחר כך נריב על השאר.

<היו"ר משה גפני:>
תודה רבה. חבר הכנסת מיקי זוהר.

<מכלוף מיקי זוהר (הליכוד):>
מאחר ובדברים הללו חשוב שאנשים ידעו מי היה מעורב ובמה היה מעורב, אני רוצה לציין לשבח את חברות הוועדה נאוה בוקר שגם חוותה אסון בחייה ואת חברת הכנסת נורית קורן שגם היא פנתה אלי בנושא כמי שמטפלת בנכי צה"ל ובאנשים עם מוגבלויות. פנתה אלי וליושב ראש הוועדה בבקשה להגדיל את הסכום על מנת שאותם נפגעי פעולות איבה יקבלו סכום ראוי כדי שיוכלו להמשיך את חייהם בצורה מכובדת. אני רוצה לשבח אתכן ואני שמח שבקשתכן התקבלה ואני שמח שאדוני היושב ראש קיבל את הבקשה להגדיל את הסכום למשפחות האלה. תודה רבה.

<היו"ר משה גפני:>
תודה רבה. דני, אתה רוצה להגיד משהו? משפט.

<דני בושקוביץ:>
אני רוצה להגיד במשפט אחד תודה רבה לכבוד יושב ראש הוועדה ולחברי הוועדה. אנחנו נמשיך להתקדם בנושא.

<מיקי רוזנטל (המחנה הציוני):>
רק בשורות טובות שיהיו לכם.

<היו"ר משה גפני:>
תודה רבה. אני מבקש מהיועצת המשפטית להקריא את הנוסח. אני רק להגיד, בצלאל ואורלי, שמהניסיון שלי זאת הזדמנות. כולנו בעניין הזה. היום יעבור החוק ויתקן את החרפה החוקית. תאמיני לי, אפשר בעקבות זה לעשות הרבה מאוד דברים והלוואי וייעשו.

<שגית אפיק:>
1. תיקון חוק התגמולים לנפגעי פעולות איבה (תיקון מס' 30)

בחוק התגמולים לנפגעי פעולות איבה (תיקן מס' 30), התשע"א-2011, בסעיף 4 –
אחרי סעיף קטן (ד) יבוא:

"(ד1)
יתום משני הוריו שנפטרו כתוצאה מפגיעת איבה ומתקיים בו האמור בסעיפים קטנים (ג) ו-(ד) יהא זכאי למענק מיוחד נוסף בסך של מאתיים אלף שקלים חדשים".

סעיף קטן (ג) למעשה חל רק על הקבוצה של ה-39 יתומים ולכן אני מוסיפה גם את סעיף קטן (ד), לבקשת האוצר שזה יחול על כל השמונים.


פסקה (2) נמחקת כי אנחנו בעצם מכניסים את סעיף קטן (ד) בגדר הקבוצה.

2. חוק התגמולים לנפגעי פעולת איבה (תיקון מס' 40) – תשלום המענק המיוחד הנוסף
המענק המיוחד הנוסף ישולם בתך שישים ימים מיום התחילה.
<היו"ר משה גפני:>
אנחנו סיימנו את ההקראה בחוק הזה ובשעה 14:30 בעזרת השם נצביע.

<קריאה:>
למה? יש הסכמה. בואו נצביע על זה.

<היו"ר משה גפני:>
לא. אי אפשר. 

<מיקי רוזנטל (המחנה הציוני):>
יש הוראה של יושב ראש הכנסת שלא לקיים הצבעות.

<היו"ר משה גפני:>
בשעה 14:30 נצביע בעזרת השם.

<אראל מרגלית (המחנה הציוני):>
אנחנו צריכים את ההתייעצות הסיעתית.

<היו"ר משה גפני:>
התייעצות סיעתית, חמש דקות.

<הישיבה ננעלה בשעה 13:00.>
[image: image1.png]